open-index/open-wikipedia-markdown huggingface dataset:
Raúl Spank

**Raúl Roland Spank** (født 13. juli 1988 i Dresden) er en tysk høydehopper. Han har én VM-bronse og flere tyske mesterskap i høyde.

## Junior
Ved U18-VM 2005 i Marrakech kom han på 7.-plass med høyden 2,11. Året etter deltok i U20-VM, og greide her en 5.-plass. I 2007 fikk han sin første internasjonale medalje, med en sølvmedalje i U20-EM. 

På nasjonalt nivå ble han tysk B-ungdomsmester i 2005, og ungdomsmester i 2007. I 2006 fikk han sølv i ungdomsmesterskapet, men han fikk også bronse i det tyske mesterskapet. 

## Senior
På nasjonalt nivå har han flere tyske mesterskap. Innendørs fikk han sølv i 2008, men ble tysk mester i 2009 og 2011, og utendørs vant han i 2008 og 2010.

I 2008, 20 år gammel, deltok han i sitt første OL, og med en høyde på 2,32 greide han en femteplass. Ved VM i friidrett 2009 i Berlin greide han også 2,32 meter, og greide med det delt bronse sammen polske Sylwester Bednarek. Samme år var det også innendørs-EM i Torino, der han kom på 7.-plass. 

Ved EM i friidrett innendørs 2011 kom han på 8.-plass, med 2,20 meter. Han fikk bronse ved Lag-EM i friidrett 2011 i Stockholm, og kom på 9.-plass ved VM i friidrett 2011. Også ved VM i friidrett innendørs 2012 kom han på 9.-plass, med 2,28 i finalen. 

## Referanser


## Eksterne lenker
* 
* 
* Profil på Leichtathletik.de
Hot Rhythms and High Notes

***Hot Rhythms and High Notes*** er et samlealbum med Ruphus, utgitt i 1978.

## Sporliste
# «Inner Voice» (Kjell Larsen)
# «Too Late» (Asle Nilsen/Sylvi Lillegaard/Thor Bendiksen)
# «Come Into View» (Larsen/Bendiksen)
# «Within' the Walls» (Larsen/Lillegaard)
# «Food Lover's Diet» (Larsen/Lillegaard)
# «Frysja» (Larsen)
# «Flying Colours» (Jan Simonsen)
# «Moody Moments» (Larsen/Lillegaard)
## «The Moment»
## «Gloom»
## «Exaltation»
*Spor 1-4 er hentet fra *[[Inner Voice]]* fra 1977.
*Spor 5-8 er hentet fra *[[Flying Colours (Ruphus-album)|Flying Colours]]* fra 1978.
Rogaland anortosittprovins

**Rogaland anortosittprovins** er en geologisk formasjon som dekker hele det sørøstre Rogaland innenfor landskapet Dalane, med et areal av 1&nbsp;700&nbsp;km². Den er tidligere kjent som «**Egersundfeltet**». Området utgjør Magma Geopark, som er en av 37 europeiske geoparker og den ene av bare to slike i Norden.

Dette er en magmatittisk formasjon av dypbergarter som også fortsetter utover i Nordsjøen i et tilsvarende stort område. De vanligste bergartene, er de lyse størkningsbergartene anortositt, gabbro-typene noritt og jotunitt, videre de økonomisk interessante apatitt, magnetitt og ilmenitt, samt dypbergarten mangeritt. Apatitt-feltene er rike på fosfor og kjennes på en ekstra frodig vegetasjon.

Mot slutten av dannelsen av det svekonorvegiske grunnfjellskjoldet for 932 millioner år siden, steg masser fra mantelen opp fra inntil 8&nbsp;km dybde. De eldre, svekonorvegiske gneis- og granittfeltene omkring anortosittformasjonen ble smeltet ned og omdannet under sterk varmepåvirkning til blant annet osumilitt i en 15-30 kilometer bred sone.

Egersund-Ogna-anortositten omkring Egersund består mest av anortositt, og litt noritt i øst. I de mer østlige hovedkroppene med Helleren-anortositten og Åna-Sira-anortositten er forholdet omvendt – lys noritt dominerer over anortiositt. Den todelte Bjerkreim-Sokndal-intrusjonen i nordøst er den yngste, med lag av dypbergarter fra 1 – 7&nbsp;km opprinnelig dybde, og forekomster av jotunitt, apatitt, magnetitt og ilmenitt (FeTiO3) både i den nordlige Bjerkreim-delen og den sørlige Sokndal-delen. I sistnevnte utvinner Titania AS ilmenitt til produksjon av titan (Ti). Gruvedriften i Rogaland antrosittprovins har røtter tilbake til 1700-tallet.

## Referanser
Mike Richmond

**Michael «Mike» Richmond** (født 13. august 1960 i Adelaide, Sør-Australia) er en tidligere skøyteløper fra Australia, som representerte hjemlandet i tre påfølgende OL, med sin olympiske debut i 1980 i Lake Placid, USA. Han er nå en fysioterapeut ved sitt treningssenter i Adelaide.

## Biografi
Han begynte sin karriere som allround-løper, men spesialiserte seg i senere år på sprint distansene. Richmond var tidligere innehaver av de nasjonale rekorder på de tre korteste distansene, 500, 1000 og 1500 meter, inntil de ble forbedret i 2004 og 2005 av Richard Goerlitz. Etter sin aktive idrettskarriere har Richmond vært fysioterapeut og eier et treningssenter (Fit Life Health and Fitness centre) i Adelaide, som nylig vant Sør-Australias treningssenter av året (2007).

## Meritter
Olympiske leker (Vinter) deltatt i 3 OL (ved 9 konkurranser)
:* Lake Placid 1980 på 500m, 1000m og 1500m, Sarajevo 1984 på 500m, 1000m og 1500m og Calgary 1988 på 500m, 1000m og 1500m.
::* beste resultat 12.-plass på 1500m i Calgary 1988.

Allround-VM på skøyter (deltatt 2 ganger)
:* Heerenveen 1980 og Assen 1982.
::* beste resultat 30.-plass sammenlagt i 1980.

Sprint-VM på skøyter (deltatt 6 ganger)
:* Alkmaar 1982, Helsingfors 1983, Karuizawa 1986, Quebec 1987, West Allis 1988 og Heerenveeen 1989.
::* beste resultat 15.-plass sammenlagt både i 1983 og 1986.

Junior-VM på skøyter (deltatt 1 gang)
:* Assen 1980
::* beste resultat 35.-plass i 1980

### Sammenlagt i [[Verdenscupen på skøyter|Verdenscupen]]

## Se også
* Liste over flaggbærere for Australia under OL

## Referanser


## Eksterne lenker
* 
*  Mike Richmond på data.ISUresults.eu sine sider.
*  Mike Richmond på Jakub Majerski's speedskating database.
*  Mike Richmond på SpeedSkatingResults.com
*  Mike Richmond på den Australske OL-komiteens sider.
Arkitekturåret 1923

## Bygninger
*Stockholms stadshus tegnet av Ragnar Östberg ble innviet 23. juni.
## Hendelser
*Göteborgs jubileumsutstilling

## Priser
*AIA-gullmedaljen – Henry Bacon
*Eckersbergmedaljen – Emanuel Monberg for Dansk Dampskibsrederiforening, Amaliegade 33, København
* Houens fonds diplom: 
**Andreas Bjercke og Georg Eliassen for Sjømannsskolen i Oslo
**Harald Aars for Piperviken småkirke i Oslo
**Christian Morgenstierne og Arne Eide for losjihus for menn i Markveien 57  i Oslo
* Prix de Rome – Jean-Baptiste Mathon

## Fødsler

|-
|rowspan=2|Juni 
| 22. || Nils Slaatto ||  || arkitekt ||align=center|77 ||align=center|2001 || 
|-
|25. || Harry Seidler ||  || arkitekt ||align=center|  ||align=center| ||

|August
|25. || Stephan Tschudi-Madsen ||  || kunsthistoriker og riksantikvar ||align=center|84 ||align=center| || 
|}

## Dødsfall

|-
|Oktober
|25. || Robert S. Roeschlaub  ||  || arkitekt  ||align=center| ||align=center| ||

|Desember
|27. || Gustave Eiffel ||  || arkitekt og konstruktør ||align=center|91 ||align=center| || 
|}

## Bildegalleri

Gustave_Eiffel.jpg|Gustave Eiffel(1832–1923)
Stephan_Tschudi-Madsen_-_Akershus_festning.jpg|Stephan Tschudi-Madsen(1923–2007)


## Referanser
Mordet på Ebony Simpson

**Mordet på Ebony Jane Simpson** skjedde i Bargo i New South Wales den 19. august 1992. Ebony var ni år gammel. Andrew Peter Garforth (født 8. august 1963) ble senere funnet skyldig i mordet og ble dømt til livsvarig fengsel uten mulighet for prøveløslatelse.

## Bortføring og mord
Den 19. august 1992, gikk Ebony ut fra skolebuss og gikk forbi en parkert Mazda 808 som tilhørte Garforth. Garforth tvang henne inn i bilen, la henne i bagasjerommet og bortførte henne. Han kjørte til Wirrimbirra Sanctuary med Ebony Simpson bundet i bagasjerommet. Garforth voldtok henne gjentatte ganger, bandt henne til ryggsekken hennes og kastet henne inn i en dam i nærheten, hvor hun druknet.

Over 200 frivillige og 100 polititjenestemenn søkte etter Ebony. Morderen deltok også i dette arbeidet. Garforth tilsto til slutt forbrytelsen etter at politiet fikk mistanke og anholdt ham. Garforth viste overhodet ingen anger for hans handlinger under rettssaken. Han erklærte seg skyldig i drapet på Ebony Simpson og ble i 1993 dømt til livsvarig fengsel. Dommeren Peter Newman nektet å gi Garforth noen mulighet for en prøveløslatelse til det beste for samfunnet. Garforth var også mistenkt i den uoppklarte saken angående drapet på tenåringsjenta Felicia Marie Wilson fra Kwinana, Perth som var 19 år gammel da hun forsvant, men denne saken ble ikke oppklart.

## Litteratur
* Reade, Helen (2003): *Little Girls Lost: The Stories of Four of Australia's Most Horrific Child Murders, and Their Families' Fight for Justice*. Rowville, Victoria: Five Mile Press. ISBN 1-86503-937-3.
Jarkko Määttä

**Jarkko Määttä** (født 28. desember 1994 i Kuusamo) er en finsk skihopper.

Määttä debuterte i verdenscupen i skihopping 28. november 2011, og tok sine første verdenscuppoeng i rennet i Lahtis 13. mars 2011.

## Referanser


## Eksterne lenker
*
Leneen Forde

**Mary Marguerite Leneen Forde** (født 12. mai 1935 i Ottawa i Canada) er en kanadisk-født kansler ved Griffith University som ble utnevnt til guvernør i den australske delstaten Queensland fra 1992 til 1997.

Forde var den andre kvinnen som ble utnevnt til stillingen som guvernør i en australsk delstat og den første kvinnen til å ta på seg denne oppgaven i Queensland. I 1998 ble Forde valgt til leder for en granskningskommisjon som skulle undersøke misbruk av barn som fant sted på forskjellige institusjoner i Queensland. Hennes rapport på dette området ble avsagt i mai 1999.

Hun arbeidet som en tekniker på et medisinsk laboratorium samtidig som hun studerte på til en Bachelor of Arts før hun flyttet til Australia i 1954. I 1955 giftet hun seg med Francis Gerard Forde som var tidligere statsminister i Australia. Forde jobbet ved det hematologiske instituttet som var en del av Royal Brisbane Hospital. Hun ble utdannet med en Bachelor of Laws fra University of Queensland i 1970 og fra 1971 ble hun ansatt som advokat.

Forde ble utnevnt til Companion av Order of Australia i 1993 og hun ble tildelt Order of St. John of Jerusalem.

## Referanser


## Eksterne lenker
* Interview with Leneen Forde hos ABC
Alfred Buyenne

**Alfred Buyenne** var en fransk turner som deltok i de olympiske leker 1920 i Antwerpen.
 
Buyenne vant en olympisk bronsemedalje i turn under sommer-OL 1920 i Antwerpen. Han var med på det franske laget som kom på tredjeplass i lagkonkurransen i mangekamp med bak Italia og Belgia. Det var 120 turnere fra fem nasjoner som deltok i konkurransen som ble gjennomført 23. og 24. august 1920

## OL-medaljer
*  1920  Antwerpen - Bronse i turn, mangekamp lagkonkurranse  Frankrike

## Referanser


## Eksterne lenker
*
Arkitekturåret 1924

**Arkitekturåret 1924** er en oversikt over blant annet fullførte bygninger av arkitektonisk betydning, priser, fødte og avdøde personer med tilknytning til arkitektur i 1924.

## Bygninger
* Chilehaus i Hamburg, Tyskland tegnet av Fritz Höger blir ferdigstilt.
* Villa Rietveld-Schröder i Utrecht tegnet av Gerrit Rietveld ble oppført.
*Villa Le Lac, tegnet av Le Corbusier og Pierre Jeanneret, fullføres.

## Hendelser
*

## Priser
*C.F. Hansen-medaljen – P.V. Jensen Klint
* Houens fonds diplom – Egill Reimers for Statsarkivet i Bergen 
* Sundts premie – Arnstein Arneberg for Hysing-Olsens villa i Bygdø allé 77, Oslo.
*Royal Institute of British Architects Royal Gold Medal – ikke utdelt

## Fødsler
*23. februar &ndash;  Karel Hubacek, tsjekkisk arkitekt (død 2011)
*21. mars &ndash; Håkon Mjelva, norsk arkitekt (død 2004)
*14. juni &ndash; Arthur Erickson, canadisk arkitekt og byplanlegger (død 2009)
*14. august &ndash; Sverre Fehn, norsk arkitekt (død 2009)

## Dødsfall
*14. april &ndash; Louis Sullivan, amerikansk arkitekt (født )
*23. april &ndash; Bertram Goodhue, fransk arkitekt og konstruktør (født )
Pork pie-hatt

En **pork pie-hatt** er en hatt med flat topp som oppsto på 1800-tallet og har blitt knytt til ulike stiler, fra viktoriansk ungjentemote til jazz- og ska-musikere. Hatten finnes som strå- og filthatt. Navnet har den fått av fordi den ligner på en type engelsk kjøttpai.

Pork pie-hatten er lav, ofte med en flat topp, og har smal brem. Moderne utgaver har ofte et søkk langs kanten på toppen. Bremmen er som oftest brettet opp, noen bærer hatten med bremmen ned foran. Hatten er gjerne pyntet med et bånd, av og til også med ting som fjær.

Filtversjonen av hatten kan minne om andre hatter som homburg, fedora eller trilby. Stråversjonen minner mye om *straw boater*, en flat stråhatt.

## Historie

Betegnelse pork pie-hatt ble først brukt om runde, flataktige hatter fra 1850-tallet fordi de hadde en form som kunne minne om en engelsk svinepai, *pork pie*. Slike hatter var hovedsakelig på mote for unge kvinner og jenter i tiden 1855-1865, da de ble brukt ved uhøytidelige anledninger, gjerne utendørs, til spaser- eller rideantrekk.  Hattene satt fremoverlent på hodet, ofte i kombinasjon med hårnett, silkebånd, blomster eller fjær, og var sammen med pilleeskehatter et noe vågalt alternativ til kyse. 

På samme tideble pork pie-hatter av en noe annen utforming – høye, sylindriske hatter med kort brem – brukt av menn, for eksempel som soldatuniform. Det finnes også satiriske omtaler av jøder med porkpie-hatt.

Rundt begynnelsen av 1900-tallet fikk porkpie-hatt en ny vår som moteplagg, denne gangen først for menn, etter hvert også for kvinner. Den var særlig populær i tiden 1920-1950, og var knyttet til den navngjetne zoot suiten og til jazzkulturen. Den fremstående musikeren Lester Young var blant annet kjent for å bruke porkpie-hatt, og etter at han døde skrev Charles Mingus en elegi tilegnet ham kalt «Goodbye Pork Pie Hat». Senere gikk hatten gradvis ut av bruk sammen med vestlige hodeplagg ellers.

I Jamaica og Storbritannia ble porkpie-hatt brukt i rude boy-miljøet knyttet til skamusikk i 1960-årene, og påvirket videre mod- og skinhead-kulturene. Skamusikeren Laurel Aitken både brukte porkpie-hatt og omtalte den i sine sanger. Hatten ble på ny kjent gjennom gangsterfilmen *[[The French Connection]]* (1971), der Jimmy «Popeye» Doyle, spilt av Gene Hackman, brukte en porkpie-hatt.

I vår tid blir hattene fremdeles brukt som moteelement, særlig hvis en ønsker en viss blues-, jazz- eller skastil. Hattetypen er populær blant harediske jøder. Enkelte moderne militære hattetyper blir også kalt porkpie-hatt.

## Kjente brukere
Stumfilmkomikeren Buster Keaton gjorde hatten til et varemerke, og lagde sine egne hatter til bruk i filmer og reklame. Andre som er kjent for å bruke pork pie-hatt er fysikeren Robert Oppenheimer, arkitekten Frank Lloyd Wright og musikerne Lester Young, Laurel Aitken, Pete Doherty og Nick Baines (Kaiser Chiefs).

## Kilder
*  
*  
*  
* 
*  
* 
*  
* 
* 
* 
* 
* 
* 

## Eksterne lenker
* 
* Eksempel på porkpie-hatt for kvinner fra ca. 1860-1880.
* Porkpie-hatter for menn. Historie og salg ved dadshats.com
Liste over kraftverk på New Zealand

Dette er en **liste over kraftverk på New Zealand**.

## Geotermiske kraftverk

Kilde:

## Hydroelektriske kraftverk
### I drift

Kilde: 

### Under bygging

### Tatt ut av drift

## Varmekraftverk
### Kraftverk som kun produserer elektrisitet

Kilde:

### Samgenereringskraftverk

Kilde:

### Ikke lengre i drift

## Vindparker
### I drift

Kilde:

### Under bygging

Kilder: 

## Foreslåtte nye kraftverk

Kilde:

## Se også
*Energi i New Zealand

## Referanser


## Videre lesning
*
* MED publication; Energy Data File 2009

## Eksterne lenker
* ''Identification of Potential Hydroelectric Resources'' – a report prepared for the Ministry of Economic Development in January 2004
Bukken

**Buch van Raa** eller «**Bukken**» er et fredet handelssted og gjestgiveri like nord for Krossfjorden i Bukkasundet mellom Lerøyna og Bjelkarøyna i Øygarden kommune i Vestland.

«Bukken» var et av de gamle handelsstedene langs kystleden. Den sentrale beliggenheten ved innseilingen til Bergen gjorde at det fikk stor betydning. Det var i sterk konkurranse med privilegiestedet på Godøysund, Tysnes. Hardingene foretrakk Godøysund, mens midthordalendingene søkte til «Bukken».

## Historie
Alt på 1600-tallet var «Bukken» en av de sentrale gjestgiverstedene ved innseilingen til Bergen. Tidlig på 1700-tallet var det biskopen i Bergen, Nils Smed, som eide stedet. Han bodde i byen, men senere bosatte de fleste eierne seg på stedet. Blant dem var Cornelius Pettersen som kjøpte Bukken i 1793, og Jacob von Krogh overtok i 1800.

Gjestgiveret ble kjøpt i 1811 av Bertil Olai Wilhelmseen. Slekten drev stedet helt frem til 1897. I 1849 ble gjestgiveriet utvidet til landhandel og drevet den frem til handelen tok slutt i 1901 og få år senere ble gjestgiveriet nedlagt.

De som skulle sørover hovedleden gjennom Austevoll og Fitjar, måtte gjerne ligge i «Bukken» og vente på bør, før en kunne legge ut på det harde fjordstykket over Korsfjorden.

Handelsstedet mistet sin betydning og ble liggende utenom leden da dampbåtene gjorde sitt inntog.

Hovedbygningen i empire er typisk for den borgerlige bebyggelsen i Bergen rundt århundreskiftet 1800. Også sjøboden med den åpne svalgangen, og tinghuset/«skjenkestuen» er tidstypiske. «Folkestuen», for rorskarane og bygdefolket, er nå revet.

Stedet er idag fredet og holdt i meget god stand. Hovedhuset brukes nå som feriebolig.

En anekdote i kong Christian IVs dagbok fra hans Norgesreise i 1599 forteller om opprinnelsen til navnet «Buch van Raa». Sagnet forteller at en hollandsk fullrigger passerte fjellhammrene ved Bukkasundet så nært at en bukk hoppet ned på en rånokk.

## Litteratur
*Munksgård, Jan Henrik og Brekke, Nils Georg: *Gamle handels- og gjestgiveristeder på Vestlandet. 1 Ytre Hordaland.* Bergen 1972, Fylkeskonservatoren i Hordaland – Historisk museum.

## Eksterne lenker
* Kystkulturguiden for Hordaland.
* Kunsthistorie.com 
* Bukken - Gjestgjevarstaden midt i hovudleia
*
Paul Arets

**Paul Arets** var en belgisk turner som deltok under de olympiske leker 1920 i Antwerpen, hvor han vant en bronsemedalje. 

Han var med på det belgisk laget som kom på tredjeplass i lagkonkurransen i turn svensk system bak Sverige og Danmark. Det var tre lag fra tre nasjoner med totalt 73 turnere som deltok i konkurransen.  Sverige vant med 1363,8 poeng foran Danmark med 1324,8 og Belgia på tredje og siste plass med 1094 poeng.

## OL-medaljer
*  1920  Antwerpen &ndash;  Bronse i turn, lagkamp svensk system  Belgia

## Referanser


## Eksterne lenker
*
Nordmark (Tyskland)

**Nordmark** er et historisk markgrevskap fra middelalderen som ble opprettet da det store Marca Geronis ble delt i 965 og besto av landområdet til det slaviske folket venderne. Nordmark eksisterte fram til 1157 da det gikk inn i Markgrevskapet Brandenburg som da ble opprettet av Albrekt Bjørnen.

Nordmark lå mellom Elben og Oder og omfattet store deler av det senere Markgrevskapet Brandenburg og dagens Brandenburg. I nord grenset det til Billungermarken, i øst fram til 983 til kongedømmet Polen, i sør til det sorbiske området og i vest til Stamhertugdømmet Sachsen.
Søsken på Guds jord

***Søsken på Guds jord*** er en norsk spillefilm fra 1983, regissert av Laila Mikkelsen. Den bygger på en roman av Arvid Hanssen. Filmen tar for seg tema som hevngjerrighet, griskhet, hat og ondskap i en fattig bygd i gamle dager.  Den var andre film i Mikkelsen's trilogi som startet med Liten Ida fra 1981 og sluttet med Snart 17 i 1984.

## Handling
Filmen handler om en liten bygd i Nord-Norge på 1920-tallet. Margit (Anneli Drecker) heter hovedpersonen. Hun er blitt satt bort på til arbeid på en gård. Margit er en enkel sjel og hun tror på det gode i alle mennesker. Gården hun er satt bort til er gården til Krestian (Odd Furøy) og Johanna (Randi Koch) og gårdsgutten Bæla (Torgils Moe). Bæla er en storvokst mann, men som et lite barn mentalt. Gårdbrukeren Krestian har vært i en langvarig strid med sin bror, Simon (Frode Rasmussen). Margit plages mye av denne konstante konflikten mellom disse to brødrene. En dag lokker Simon den storvokste gårdsgutten Bæla med penger, for å ta livet av Krestian.

## I rollene
* Anneli Drecker – Margit 
* Torgils Moe – Bæla 
* Odd Furøy – Krestian 
* Frode Rasmussen – Simon 
* Randi Koch – Johanna 
* Ernest Rune Huemer – Arild 
* Eli Doseth – Magdalena 
* Merete Moen – Vavva 
* Siw-Hege Paulsen – Barn av Magdalena 
* Kurt-Ole Johansen – Barn av Magdalena

## Eksterne lenker
*
Kunståret 1460

**Kunståret 1460** er en oversikt over hendelser, fødte og avdøde kunstnerpersonligheter i 1460.

## Hendelser

## Malerier
* 1455-1460: Francesco del Cossa – *Polyhymnia.* Muse for hellig poesi, hellige hymner, elokvens, jordbruk og pantomime

## Fødsler
* 14. september - Bernardino Fungai, italiensk maler (død 1516)
* Zhou Chen – kinesisk maler fra midten av Ming-dynastiet (død 1535)
* Lorenzo Costa, italiensk maler (død 1535)
* Wilm Dedeke – sein gotisk maler fra Nord-Tyskland (død 1528)
* Filippo di Antonio Filippelli, italiensk maler (død 1506)
* Mesteren av Frankfurt, flamsk maler (død ca. 1533) 
* Vittore Gambello – italienske renessanse billedhugger (død 1537)
* Bernardino Lanzani, italiensk maler (død ca. 1530)
* Tullio Lombardo – italienske renessanse billedhugger (død 1532)
* Bernardino Loschi, italiensk maler (død 1540)
* Giovanni Andrea De Magistris, italiensk maler (død 1532)
* Sebastiano Mainardi, italiensk maler (død 1513)
* Roberto da Montevarchi, italiensk maler (død 1522)
* Marco Palmezzano – italiensk maler og arkitekt (død 1539)
* Domenico Panetti – italiensk maler fra renessansen som hovedsakelig arbeidet i Ferrara (død 1530)
* Marx Reichlich – østerriksk maler av hovedsakelig religiøse scener (død 1520)
* Benedetto Rusconi, italiensk maler (død ca. 1525)
* Andrea Solari – italiensk renessanse-maler (død 1524)
* Ludovico Urbani, italiensk maler (død 1493)
* ca. 1460: Cristoforo Solari – italiensk billedhugger og arkitekt (død 1527)
* ca. 1460: Gerard David – tidlig nederlandsk maleri kjent for sin briljante bruk av farger (død 1523)
* ca. 1460: Juan de Flandes – tidlig nederlandsk maleri som arbeidet i Spania (død 1519)
* ca. 1460: Pellegrino Aretusi – italiensk maler som spesialiserte seg på fresker (død 1523)
* ca. 1460: Giovanni Donato da Montorfano – italiensk maler (død 1502/1503)
* ca. 1460: Nicolò Brancaleon – italiensk maler hvis kunst klart influerte kunsten i Etiopia (død 1526)
* ca. 1460: Tilman Riemenschneider – tysk billedhugger og treskjærer (død 1531)
* ca. 1460: Hans Holbein den eldre – tysk maler (død 1524)
* ca. 1460: Benedetto Briosco – italiensk renessanse billedhugger og arkitekt som arbeidet i Lombardia (død 1514)
* ca. 1460: Bernardo Zenale – italiensk maler og arkitekt (død 1526)
* 1455-1460: Adam Kraft – tysk steinskuptør (død 1509)
* ca. 1465 – Geertgen tot Sint Jans, nederlandsk maler (død ca. 1495)

## Dødsfall
* Lluís Dalmau, spansk maler (død 1400)

## Referanser
Hymeskvadet

**Hymiskviða** eller **Hymeskvadet** er et gudedikt i Den eldre Edda og i Codex Regius, som er oppkalt etter jotnen Hyme. Diktet er blant annet kjent for sin fortelling om guden Tor, som under en fisketur får Midgardsormen på kroken.

## Handling
Diktet forteller om æsene som besøkte Æge. De oppdaget at han hadde mange gryter til å lage øl i, og at han derfor kunne være vertskap for dem. Æge gikk med på dette på den betingelse at æsene tok med seg en gryte som var stor nok til å lage øl i til dem alle.

En så stor gryte kunne ikke uten videre skaffes, men Týr, som var sønn av Odin, kom på at faren Hyme hadde en slik gryte. Deretter reiste æsene avgårde til Hymes hjem.

Vel fremme hos Hyme, spiste Tor så mye av Hymes mat, at de begge måtte ut på fisketur. Under fisketuren fikk Tor selveste Midgardsormen på kroken. Tor viste frem styrken sin, men Hyme erta han med at han umulig kunne være sterk hvis han ikke kunne knuse Hymes drikkebeger. Begeret var magisk, og kunne bare knuses ved å kastes mot Hymes hode. Til slutt fikk Tor vite om dette, og ønsket å prøve det. Hvoretter Hyme forteller til æsene at de kan ta med seg gryta og reise derifra.

## Opprinnelse

Kvadet er overlevert i et håndskrift fra ca 1270 (gml. kgl. saml.2365, 4to i det kgl. bibliotek i København). Filologen Finnur Jónsson mener at kvadet er bevart ganske likt sin opprinnelige form og at det, på tross av at det er blant de yngste Edda-diktene, er diktet før 1000. Dette vurdert ut fra de mange omskrivingene. Diktet er utformet med en viss grovkornet humor og med et kraftig og godt språk.

## Referanser


## Litteratur
*Edda-kvede, til nynorsk av Ivar Mortenson-Egnund (Norrøne Bokverk 21), Det norske Samlaget (1974)

## Eksterne lenker
* Hymeskvadet på Norrønt
* Hymeskvadet på Norsk
UNTMIH

**UNTMIH**, formelt **United Nations Transition Mission in Haiti**, var en fredsbevarende styrke opprettet 30. juli 1997 av FNs sikkerhetsråd ved resolusjon 1123. Oppdraget var å bidra til profesjonalisering av Haitis politistyrker. UNTMIH overtok dette arbeidet etter den tidligere styrken UNSMIH. Operasjonen varte fra august til november 1997. UNTMIH hadde en styrke på 250 politifolk og 50 militære. Hovedkvarteret lå i Port-au-Prince.

## Referanser


## Eksterne lenker
* UNTMIH, United Nations, Department of Peacekeeping Operations
MIPONUH

**MIPONUH**, formelt **Mission de Police Civile des Nations Unies en Haïti** eller **United Nations Civilian Police Mission in Haiti**, var en fredsbevarende styrke opprettet 28. november 1997 av FNs sikkerhetsråd ved resolusjon 1141. Oppdraget var å bidra til profesjonalisering av Haitis politistyrker. MIPONUH overtok dette arbeidet etter den tidligere styrken UNTMIH. Operasjonen varte fra november 1997 til mars 2000.

Sikkerhetsrådet autoriserte en styrke på maksimalt 300 politifolk, støttet av en sivil administrasjon på 72 internasjonalt og 133 lokalt ansatte. I tillegg kom 17 personer fra FNs fredskorps.

## Referanser


## Eksterne lenker
* MIPONUH, United Nations, Department of Peacekeeping Operations
UNPSG

**UNPSG**, formelt **United Nations Civilian Police Support Group**, var en fredsbevarende politistyrke opprettet 19. desember 1997 av FNs sikkerhetsråd ved resolusjon 1145. Styrken hadde i oppdrag å overvåke virksomheten til Kroatias politi i Donauregionen. Oppdraget gjaldt særlig overvåking av prosessen der internt fordrevne vendte tilbake til sine hjemsteder etter at Kroatia gjenvant kontroll over tidligere serbiskkontrollerte områder øst i landet. UNPSG overtok oppgavene etter UNTAES. Operasjonen varte fra 16. januar til 15. oktober 1998.

Politistyrken hadde 114 politifolk til rådighet. Den ble ledet av Halvor Hartz fra Norge.

## Referanser


## Eksterne lenker
* UNPSG, United Nations, Department of Peacekeeping Operations
Ochthephilus

***Ochthephilus*** er en gruppe (slekt) av biller som hører til underfamilien tannkortvinger (Oxytelinae) i den store familien kortvinger (Staphylinidae).

## Utseende
Små, slanke, gjerne brunlige kortvinger. De kan minne om artene i gruppen punktøyekortvinger (Omaliinae), men mangler punktøyne. Noen kan også ligne smalkortvinger smalkortvinger (Paederinae). Hele dyret er kraftig punktert. Hodet er stort og bredt (gjerne bredere enn pronotum og like bredt som dekkvingene), flatt og rundet. Fasettøynene er ganske små, kjevene (mandiblene) lange og sigdformede. Antennene har ofte et langt første ledd og er knebøyde etter dette. Pronotum varierer i formen og kan være rektangulært, ganske smalt, tydelig lengre enn bredt, eller bredere. Dekkvingene er omtrent så lange som pronotum eller en del lengre, parallellsidige. Bakkroppen er sylindrisk, beina ganske spinkle.

## Levevis
*Ochthephilus*-artene lever særlig på elve- og bekkebredder, særlig i høyereliggende områder. De lever mellom fuktig mose.

## Systematisk oversikt / norske arter

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien tannkortvinger Oxytelinae Fleming, 1821
****** Gruppe Thinobiini J.Sahlberg, 1876
******* Slekten *Ochthephilus* Mulsant & Rey, 1856
******** *[[Ochthephilus omalinus]]* (Erichson, 1840)
******** *[[Ochthephilus strandi]]* (Scheerpeltz, 1950)
******** *[[Ochthephilus longipennis]]* (Fairmaire & Laboulbène, 1856) – funnet i Danmark, ikke i Norge
## Kilder
* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.
* Fauna Europaea (2011) Fauna Europaea Web Service Version 2.4. Utbredelsesdatabase for europeiske dyr. http://www.faunaeur.org/ 

## Eksterne lenker
* 
* Bilde av *[[Ochthephilus omalinus]]*: http://www.google.no/imgres?imgurl=http://www.kerbtier.de/Pages/Fotos/FotoLarge/Staphylinidae/Ochthephilus%2520omalinus.jpg&imgrefurl=http://www.kerbtier.de/cgi-bin/enFSearch.cgi%3FFam%3DStaphylinidae&usg=__1z1xaP4_FQNZfc5OzpKus7SWD40=&h=968&w=600&sz=110&hl=no&start=0&zoom=1&tbnid=VBit9VeG4YBO6M:&tbnh=174&tbnw=108&ei=aQd9TdCkFoOVOu-RleYG&prev=/images%3Fq%3DOchthephilus%26um%3D1%26hl%3Dno%26sa%3DN%26rlz%3D1T4TSEA_noNO311NO314%26biw%3D1419%26bih%3D660%26tbs%3Disch:1&um=1&itbs=1&iact=hc&vpx=132&vpy=86&dur=16&hovh=285&hovw=177&tx=110&ty=116&oei=aQd9TdCkFoOVOu-RleYG&page=1&ndsp=22&ved=1t:429,r:0,s:0
* Bilde av en nordamerikansk art: http://bugguide.net/node/view/488491/bgimage
1. divisjon fotball for kvinner 2011

**[[1. divisjon fotball for kvinner]] 2011** var den nest øverste divisjonen i fotball for kvinner. Divisjonen bestod av én landsdekkende avdeling med tolv lag. Det var tredje gangen det var tolv lag i den nest øverste divisjonen. 

Som i fjorårssesongen, har også oppladningen til 2011-sesongen vært preget av lag som har trukket seg eller måttet vurdere det. Først ble et av lagene som skulle ha rykket ned, Donn, slått konkurs. Dermed kunne Orkla beholde plassen i 1. divisjon. Imidlertid måtte også Orkla trekke laget sitt. Alta har per 13. mars 2011 ikke fått noen henvendelse fra Norges Fotballforbund. I tillegg er det høyst usikkert om Manglerud Star kommer til å spille i 1. divisjon.

Fra 2. divisjon rykket Avaldsnes og Sarpsborg 08 opp. Ingen av de to lagene har spilt i den nest øverste divisjonen siden den ble samlet. Sarpsborg har tidligere vært representert på nest øverste plan av Greåker IF. Avaldsnes spilte i den nest øverste divisjonen i 1996 til 1997, og i 1998 hadde de et samarbeid med Vard Haugesund. 

I tillegg til Donn, rykket Fløya ned fra Toppserien 2010. Fløya har dermed rykket ned fire ganger (også i 1990, 1994 og 1998 har de rykket ned). 
Lagene som deltar i 1. divisjon er:
  
Av de tolv lagene har Fart, Fløya, Fortuna Ålesund, Grand Bodø og Haugar vært i Toppserien tidligere. 

## Tabell


●
Alta
●
Fløya
●
Grand Bodø
●
Fortuna Ålesund
●
Voss
●
Sandviken
●
Haugar
●
Sola
●
Avaldsnes
●
Fart
●
Vålerenga
●
Manglerud/Star
●
Sarpsborg 08


* Lag i grønn bakgrunn ligger på opprykksplass til Toppserien 2012
* Lag i rosa bakgrunn ligger på nedrykkplass til 2. divisjon 2012
* Lag med (N) rykket ned fra Toppserien 2010
* Lag med (O) rykket opp fra 2. divisjon 2010.

## Referanser
Émile Duboisson

**Émile Duboisson** var en belgisk turner som deltok under de olympiske leker 1920 i Antwerpen.
 
Duboisson vant en olympisk bronsemedalje i turn under OL 1920 i Antwerpen. Han var med på det belgisk laget som kom på tredjeplass i lagkonkurransen i turn svensk system bak Sverige og Danmark. Det var tre lag fra tre nasjoner med totalt 73 turnere som deltok i konkurransen.  Sverige vant med 1363,8 poeng foran Danmark med 1324,8 og Belgia på tredje og siste plass med 1094 poeng.

## OL-medaljer
*  1920  Antwerpen &ndash;  Bronse i turn, lagkamp svensk system  Belgia

## Eksterne lenker
*
MINURCA

**MINURCA**, formelt **Mission des Nations Unies en République centrafricaine** eller **United Nations Mission in the Central African Republic**, var en fredsbevarende styrke opprettet 27. mars 1998 av FNs sikkerhetsråd ved resolusjon 1159. Styrken hadde i oppdrag å sørge for sikkerhet og stabilitet i og rundt Bangui, hovedstaden i Den sentralafrikanske republikk. Dette medførte også oppgaver knyttet til avvæpning, styrking av politiets kapasitet og bistand i forbindelse med valgavvikling. Operasjonen varte fra april 1998 til februar 2000.

Sikkerhetsrådet autoriserte en styrke på maksimalt  soldater og 24 politifolk. Under valgene i november–desember 1998 og september 1999 kom sivile valgobservatører i tillegg.

## Se også
*MINURCAT

## Referanser


## Eksterne lenker
* MINURCA, United Nations, Department of Peacekeeping Operations
UNOMSIL

**UNOMSIL**, formelt **United Nations Observer Mission in Sierra Leone**, var en fredsbevarende FN-styrke opprettet 13. juli 1998 av FNs sikkerhetsråd ved resolusjon 1181. Styrken hadde i oppdrag å overvåke sikkerhetssituasjonen i Sierra Leone, som var herjet av borgerkrig. UNOMSIL skulle sørge for avvæpning og demobilisering av væpnede grupper. Operasjonen ble avsluttet 22. oktober 1999, da Sikkerhetsrådet satte inn den større og sterkere styrken UNAMSIL. Borgerkrigen varte til 2002.

På det meste rådde UNOMSIL over 192 militærobservatører og 15 andre militære, en sanitetsenhet på to personer og sivilt ansatte. 29 land bidro med uniformert personell, deriblant Norge.

## Referanser


## Eksterne lenker
* UNOMSIL, United Nations, Department of Peacekeeping Operations
Earle Page

**Earle Page** (født 8. august 1880 i Grafton, New South Wales i Australia, død 20. desember 1961) var den 11. statsministeren for Australia, og han er til dags dato den australske politikeren som har sittet lengst som føderal parlamentariker i hele den australske historien. Page satt sammenhengende i det australske parlamentet i hele 41 år og 361 dager.

Page ble utdannet ved Sydney Boys High School og senere ved University of Sydney, hvor han ble uteksaminert med en grad innen medisin i 1901. Han arbeidet deretter ved Sydney's Royal Prince Alfred Hospital, hvor han møtte sykepleieren Ethel Blunt, som han giftet seg med i 1906. I 1903 åpnet han en privat sykehuspraksis i Grafton. Han praktiserte medisin i Sydney og Grafton før han vervet seg til det australske militæret som en medisinsk offiser under den første verdenskrig. Han hadde sin militære utenlandstjeneste i Egypt i denne krigen. I mellomkrigstiden begynte Page med landbruk. Han begynte sin karriere som politiker med å bli valgt til borgermester for byen Grafton.  

I 1919 ble Page valgt inn til Representantenes hus for distriktet Cowper som kandidat for bøndene og Settlers Association of New South Wales, som i 1920 ble slått sammen med flere andre ruralbaserte partier for å danne det politiske partiet Country Party. Page ble dette partiets leder i 1921. Page satt som den første visestatsministeren for Australia. Dette var en embetstittel som ikke offisielt eksisterte i Australia før i 1968.

Page hadde en sterk tro på en ortodoks finans og var en heller konservativ politikk, unntatt når det gjaldt velferden til bøndene, da var han glad for å se at offentlige penger ble brukt fritt. Page var også tilhenger av de høye tollbarrierene som skulle beskytte næringsveiene som fantes på den australske landsbygda.

Page var den første kansleren ved University of New England, som ble etablert i 1954.

Da han var 81 år gammel, ble han diagnostisert av lungekreft og han ble for syk til å fortsette med sitt politiske liv. Page var blitt komatøs før det neste valget, og han kom aldri til bevissthet igjen. Han døde noen dager senere, mens han var innlagt på Royal Prince Alfred Hospital.

En forstad i byen Canberra ble kalt Page til minne om ham. Earle Page College, et boligområde i nærheten av University of New England, ble grunnlagt til hans ære. I 1957 ble en ny bygning ved Royal Prince Alfred Hospital åpnet og den ble kalt Page Chest Pavilion. I 1975 ble han hedret med et frimerke som bærer hans portrett og som ble utstedt av Australia Post.

## Referanser
Porkeris kirkja

**Porkeris kirkja** er en trekirke fra 1847 i Porkeri på Suðuroy på Færøyene. 

## Eksterne lenker
* Porkeri - hos Fólkakirkjan 
* Turistinformasjon om kirkene på Suðuroy  - hos visitsuduroy.fo 
* Porkeris kirkja - hos Føroya Fornminnissavn
Total Blackout

***Total Blackout*** er et norsk gameshow som gikk på TVNorge i 2011. Konseptet i dette programmet gikk ut på å utsette en frivillig person for ting de fryktet (for eksempel ta hånden ned i en beholder med slanger, mus, edderkopper osv.). Alt skjedde i mørke, mens seerne kunne følge det som skjedde via infrarødt kamera. Det var seks deltakere i hver episode som konkurrerte om 25 000 kroner.

Programmet har likhetstrekk med amerikanske *[[Fear Factor]]*.

Premieren ble sett av 244 000.

## Referanser
Kirsten Hofseth

**Kirsten Hofseth** (født ) er en norsk skuespiller. Hun har medvirket i en rekke norske filmer og fjernsynsproduksjoner, og arbeidet ved flere norske teatere. I 1972 var hun med på å starte opp Teatret Vårt i Molde.

## Filmografi (utvalg)
* 2008 – *[[Varg Veum – Tornerose]]* &mdash; *Infodamen*
* 2006 – *[[En udødelig mann]]* (miniserie for NRK om Henrik Ibsen) &mdash; *Mormor Altenburg*
* 1997 – *[[Salige er de som tørster]]* &mdash; *Fru Svendsen*
* 1996 – *[[Offshore]]* (TV-serie] &mdash; *Aslaug Berg*
* 1993 – *[[Solens sønn og månens datter]]* (TV-serie) &mdash; *Karen Andersdatter*
* 1985 – *[[Kong Lear (TV-serie)]]* &mdash; *Goneril*
* 1984 – *[[Snart 17]]* &mdash; *Mor*
* 1983 – *[[Piratene]]* &mdash; *Fru Svendsen*
* 1981 – *[[Medmenneske]]* &mdash; *Indianna*
* 1980 – *[[Belønningen]]* &mdash; *Ann som ung*
* 1980 – *[[Den som henger i en tråd]]* &mdash; *Birgitte Andersen*

## Referanser


## Kilder
* Kirsten Hofseth på Den Nationale Scenes nettsider
* Kirsten Hofseth på www.filmfront.no
Haagen Krog Steffens

**Haagen Krog Steffens** (født 30. april 1873 i Christiania og død 9. mai 1917 i Kristiania) var en norsk arkivar og slektshistoriker (genealog).

Han tok examen artium 1892 ved Kristiania katedralskole og ble cand.jur. 1897. Han praktiserte ikke som jurist, men hadde virksomhet som arkivar. Han hadde  studieopphold ved arkiver i Sverige, Danmark, Tyskland og Belgia. Han var arkivar i Riksarkivet der han i 1897 begynte som vikar, han ble senere assistent, amanuensis og i 1907 arkivar.

Krog Steffens skrev bl.a. *Den Norske Centraladministrations Historie 1814–1914*, 1914
 
Blant hans mest kjente slektshistoriske bøker er:
* *Hvitebjørn og Stubljan – En norsk Gaards og Slægts Historie*, 1898 
* *[[Linderud]] og slegterne Mogensen og Mathiesen*, 1899 
* *Slegten Wiel*, 1903 
* *Slegten Stang – Bidrag til [[Halden|Fredrikshalds]] Historie*, 1905
* *Slægten [[Aall]]*, 1908
* *Norske Slægter 1912*, Gyldendalske Boghandel, Kristiania 1911
* *Norske Slægter 1915*, 1915 

## Referanser


## Eksterne lenker
*
Kunståret 1462

**Kunståret 1462** er en oversikt over hendelser, fødte og avdøde kunstnerpersonligheter i 1462.

## Hendelser

## Malerier
* 1462-1464: Piero della Francesca maler *[[Oppstandelse (Piero della Francesca)| Oppstandelse]]*

## Fødsler
* 2. januar – Piero di Cosimo, florentinsk kunstmaler (død 1522)
* Cristofano Robetta, italiensk gravør (død 1535)
* Cornelis Engebrechtsz, nederlandsk kunstmaler (død 1527)
* ca. 1460: Cristoforo Solari, italiensk billedhugger og arkitekt (død 1527)
* ca. 1460: Gerard David, tidlig nederlandsk maleri kjent for sin briljante bruk av farger (død 1523)
* ca. 1460: Juan de Flandes, tidlig nederlandsk maleri som arbeidet i Spania (død 1519)
* ca. 1460: Pellegrino Aretusi, italiensk maler som spesialiserte seg på fresker (død 1523)
* ca. 1460: Giovanni Donato da Montorfano, italiensk maler (død 1502/1503)
* ca. 1460: Nicolò Brancaleon, italiensk maler hvis kunst klart influerte kunsten i Etiopia (død 1526)
* ca. 1460: Tilman Riemenschneider, tysk billedhugger og treskjærer (død 1531)
* ca. 1460: Hans Holbein den eldre, tysk maler (død 1524)
* ca. 1460: Benedetto Briosco, italiensk renessanse billedhugger og arkitekt som arbeidet i Lombardia (død 1514)
* ca. 1460: Bernardo Zenale, italiensk maler og arkitekt (død 1526)

## Dødsfall
* Februar – Hans von Tübingen, østerriksk kunstner (født ca. 1380)
* Dai Jin, kinesisk maler, grunnlegger av Zheskolen i Ming-dynastiet (født 1388)
* Jean de la Huerta, spansk billedhugger (født 1413)

## Referanser
Percance

**Percance** er en kostarikansk musikkgruppe som spiller ska og latinorock. Gruppa blei danna i 2006 i San José, og er i dag en av landets mest populære musikkgrupper. Den er kjent for låter som «Girar el Mundo», «Me Lo Tomo Todo» og «¿Dónde Iré a Parar?».

## Medlemmer
*Esteban Ramírez
*Maurizio Luconi
*Dennis Vargas
*Luis Valenzuela
*Felipe Ortiz
*Johnny Thunder
*Jorge Novoa
*Marco Novoa
*Felipe Sandova
*Luis Solís («Mani»)
*César León

## Diskografi
**[[Soñar Es Gratis]]* (2007)
**Soñar Es Gratis (Edición Especial)* (2009)
**[[¿Dónde Iré a Parar?]]* (2010)

## Eksterne lenker
* 
*  Percances MySpace-side
Hapalaraea

* ''Hapalaraea''
* *[[Phyllodrepa]]*
* *[[Dropephylla]]*

***Hapalaraea*** er en gruppe (slekt) av biller som hører til underfamilien punktøyekortvinger (Omaliinae) i den store familien kortvinger (Staphylinidae). Denne slekten ble før gjerne kalt *Phyllodrepa*, som av noen fortsatt blir regnet som en egen slekt.

## Utseende
Små (2-4 millimeter), gjerne brunaktige, avlange, litt flate kortvinger.
De er blanke og glatte, tilsynelatende hårløse, kroppen tydelig punktert. Hodet er stort og bredt med middels store fasettøyne, markert "hals" og to små punktøyne i den bakre delen. Pronotum har rundede sider, er tydelig bredere enn langt, uten påfallende groper eller furer. Bakvingene er mye lengre enn pronotum (gjerne rundt dobbelt så lange). Bakkroppen er ganske bred.

## Levevis
Disse billene er gjerne typiske skogsarter som blant annet kan finnes under barken på døde trær.

## Systematisk oversikt / norske arter

* Ordenen biller, **Coleoptera**
** Underordenen Polyphaga
*** Overfamilien åtsel- og rovbiller, **Staphylinoidea**
**** Familien kortvinger (Staphylinidae) Latreille, 1802
***** Underfamilien punktøyekortvinger (Omaliinae) Macleay, 1825
****** Stammen Omaliini MacLeay, 1825
******* Slekten *Hapalaraea* Thomson, 1858 
******** Underslekten (eller slekten) *[[Phyllodrepa]]* Thomson, 1859
********* *[[Hapalaraea alutacea]]* (Reitter, 1909)
********* *[[Hapalaraea melanocephala]]* (Fabricius, 1787)
********* *[[Hapalaraea salicis]]* (Gyllenhal, 1810)
********* *[[Hapalaraea nigra]]* (Gravenhorst, 1806)
********* *[[Hapalaraea puberula]]* (Bernhauer, 1903)
********* *[[Hapalaraea floralis]]* (Paykull, 1789)
********* *[[Hapalaraea sahlbergi]]* (Luze, 1906)
******** Underslekten *[[Dropephylla]]* Mulsant & Rey, 1880
********* *[[Hapalaraea linearis]]* (Zetterstedt, 1828)
********* *[[Hapalaraea loebli]]* (Shavrin, 2024)
********* *[[Hapalaraea clavigera]]* (Luze, 1906)
********* *[[Hapalaraea vilis]]* (Erichson, 1840)
********* *[[Hapalaraea gracilicornis]]* (Fairmaire & Laboulbène, 1856)
******** Underslekten *Hapalaraea* (i snever forstand)
********* *[[Hapalaraea pygmaea]]* (Paykull, 1800)
******** Underslekt usikker
********* *[[Hapalaraea hamata]]* (Fauvel, 1878)
********* *[[Hapalaraea megarthroides]]* (Fauvel, 1878)

## Kilder
* Silfverberg, H. 1992. *Enumeratio Coleopterorum Fennoscandiae, Daniae et Baltiae* (Liste over Nordens biller). Helsinki.
* Fauna Europaea (2011) Fauna Europaea Web Service Version 2.4. Utbredelsesdatabase for europeiske dyr. http://www.faunaeur.org/ 

## Eksterne lenker
* 
* Bildegalleri over europeiske arter: http://coleoptera.ksib.pl/search.php?taxonid=21516&l=en&dds=par
Kunståret 1859

**Kunståret 1859** er en oversikt over hendelser, fødte og avdøde kunstnerpersonligheter i 1859.

## Hendelser

## Utstillinger

## Verk

* Johan Peter Molin &ndash; skulpturen «Bältesspännarna»
* Frederic E. Church &ndash; «The Heart of the Andes»
* Francesco Hayez &ndash; «Il bacio» 
* Édouard Manet &ndash; «Absintdrikkeren»

## Priser
* Prix de Rome
**skulptur: Jean-Alexandre-Joseph Falguière og Louis-Léon Cugnot

## Fødsler

|-
|April ||7. || J.A.G. Acke ||  || maler, tegner og billedhugger ||align=center|65 ||align=center|1924 || 
|}
*28. januar &ndash; Ambrosia Tønnesen, norsk billedhugger (død 1948)
*17. mars &ndash; Axel Jungstedt, svensk kunstner (død 1933)
*4. april &ndash; Nils Gude, norsk maler (død 1908)
*5. juni &ndash; Carin Wästberg, svensk tekstilkunstner (død 1942)
*31. juli &ndash; Rolf Adlersparre, svensk billedhugger (død 1943)
*18. august &ndash; Anna Ancher, dansk maler (død 1935)
*3. oktober &ndash; Karin Bergöö (Larsson), svensk kunstner (død 1928)
*7. oktober &ndash; Gustav Wentzel, norsk maler (død 1927) 
*17. oktober &ndash; Childe Hassam, amerikansk maler (død 1935)
*10. november &ndash; Théophile Steinlen, fransk/sveitsisk maler (død 1923)
*18. november &ndash; Ida Gisiko-Spärck, svensk kunstner (død 1940)
*27. november &ndash; William Bliss Baker, amerikansk landskapsmaler (død 1886)
*2. desember &ndash; Georges Seurat, fransk maler (død 1891)

## Dødsfall
* 24. mars &ndash; James Stark, engelsk maler (født 1794)
* 5. mai &ndash; Charles Robert Leslie, engelsk maler (født 1794)  
* 8. mai &ndash; José de Madrazo y Agudo, spansk maler (født 1781) 
* 7. juni  &ndash; David Cox, engelsk landskapsmaler (født 1783)
* 3. august &ndash; Aleksej Tyranov, russisk maler  (født 1801)
* 27. august  &ndash; Catharine Hermine Kølle, norsk maler (født 1788)
* 17. november  &ndash; James Ward, engelsk maler og gravør (født 1769)  


Johan_Axel_Gustaf_Acke_1.jpg|J.A.G. Acke(1859–1924)
Childe Hassam.jpg|Frederick Childe Hassam(1859–1935)


## Referanser
Arnold Pierret

**Arnold Pierret** var en belgisk turner som deltok under de olympiske leker 1920 i Antwerpen.
 
Pierret vant en olympisk bronsemedalje i turn under OL 1920 i Antwerpen. Han var med på det belgisk laget som kom på tredjeplass i lagkonkurransen i turn svensk system bak Sverige og Danmark. Det var tre lag fra tre nasjoner med totalt 73 turnere som deltok i konkurransen.  Sverige vant med 1363,8 poeng foran Danmark med 1324,8 og Belgia på tredje og siste plass med 1094 poeng.

## OL-medaljer
*  1920  Antwerpen &ndash;  Bronse i turn, lagkamp svensk system  Belgia

## Eksterne lenker
*
George Reid

**George Reid** (født 25. februar 1845, død 12. september 1918) var en australsk politiker, førsteminister i delstaten New South Wales og den fjerde statsministeren i Australia. 

Reid var mer effektivt som statsminister for delstaten New South Wales fra 1894 til 1899 enn han var som statsminister for hele Australia i 1904 og 1905. I februar 1884, mistet Reid sitt sete i det australske parlamentet. Han fikk tittelen Queen's Counsel i 1898. I 1891 giftet Reis seg med Florence Ann Brumby, som var 23 år gammel da han var 46 år gammel. Under valget i 1894 sørget Reid for etableringen av en reell tariff-avtale når det gjaldt frihandelen. 

Reid var også vellykket med å bringe frem forskjellige reformer når det gjaldt offentlige regnskaper og i offentlige tjenester, generelt. Andre reformer som når det gjaldt kontrollen av vassdrag, og nødvendig lovgivning om offentlige helse, fabrikker, og gruvedrift, ble også vedtatt. I fem år hadde han oppnådd mer enn noen av hans forgjengere. Den 24. desember 1909 trakk Reid seg fra parlamentet, men han var på plass igjen under det neste valget i 1910. I 1910 ble Reid ansatt som Australias første høykommissær som ble sendt til London, Storbritannia. Han døde åtte år senere i 1918, da han var 72 år gammel.

## Referanser


## Eksterne lenker
* 
*